ทริปเปิลเอส

ทริปเปิลเอส (เกาหลี: ; อาร์อาร์: "Teulipeul-eseu") เป็นเกิร์ลกรุปข้ามชาติจากเกาหลีใต้ที่มีสมาชิก 24 คน ก่อตั้งโดย MODHAUS พวกเขาตั้งเป้าที่จะเป็นกลุ่มไอดอลเคป็อปที่มีการกระจายอำนาจกลุ่มแรกของโลก สมาชิกจะหมุนเวียนระหว่างกลุ่ม กลุ่มย่อย และกิจกรรมเดี่ยวตามที่แฟน ๆ เลือก แฟนคลับสามารถมีส่วนร่วมกับกลุ่มได้ เช่น การตัดสินกลุ่มย่อย และเนื้อหาผ่านการ์ดภาพถ่าย NFT ที่เรียกว่า "Objekts"
แนวคิดของกลุ่มคือสมาชิกมีความสามารถพิเศษ "S" และพวกเธอจะรวมพลังและแสดงความสามารถของพวกเธอผ่าน "Dimension" และจะถูกสร้างขึ้นใหม่ทุกฤดูกาลด้วยแนวคิดใหม่
พวกเธอเปิดตัวทางการในฐานะกลุ่มเมื่อวันที่ 13 กุมภาพันธ์ 2023 ด้วยอีพี "Assemble"
ชื่อ.
ชื่อกลุ่ม 'tripleS' หมายถึง 'The Idol of all Possibilities' และตัวอักษร S สามตัวย่อมาจาก 'Social, Sonyo, Seoul' 
ประวัติ.
กิจกรรมก่อนเปิดตัว.
ก่อนที่จะมาร่วมงานกับ MODHAUS สมาชิกบางคนเคยเกี่ยวข้องกับวงการบันเทิงมาก่อน ช็อง ฮเย-รินเป็นนักแสดงเด็กในสังกัด Kids Planet เธอแสดงเว็บซีรีส์เรื่อง "Between Us" เป็นเรื่องแรกในปี 2018 เธอยังปรากฏตัวในโฆษณาหนังสือเรียนภาษาญี่ปุ่นอีกด้วย ช็อง ฮเย-รินและคิม นา-กย็องเป็นอดีตเด็กฝึกของพีเนชัน อี จี-อูเป็นอดีตเด็กฝึกหัดของเอสเอ็มเอนเตอร์เทนเมนต์, เจวายพีเอนเตอร์เทนเมนต์, วายจีเอนเตอร์เทนเมนต์ และเอฟเอ็นซีเอนเตอร์เทนเมนต์ ซอ ดา-ฮย็อนเป็นอดีตเด็กฝึกหัดของซอร์ซมิวสิก คิม ซู-มินเคยออดิชันกับพีเนชันและเจลลีฟิชเอนเตอร์เทนเมนต์ คาเอเดะเคยเป็นนางแบบเด็ก และเป็นนางแบบพิเศษให้กับนิตยสารญี่ปุ่น Nico☆Puchi จนถึงปี 2019 หลังจากที่เธอออกไป เธอก็ได้เป็นนางแบบให้กับเสื้อผ้าแบรนด์ Lindiha และ LIZLISA
คิม แช-ย็อนเคยเป็นสมาชิกของ Busters และ CutieL รวมทั้งเป็นนักแสดงและพิธีกรรายการโทรทัศน์สำหรับเด็ก "Cooking Class", "Tok!Tok! Boni Hani" และ "Quiz Monster" คิม นา-กย็องเป็นน้องสาวของบีบี และปรากฏตัวในตอนสุดท้ายของรายการแข่งขัน "The Fan" ของเอสบีเอส ในปี 2021 ซอ ดา-ฮย็อนปรากฏตัวในรายการเรียลลิตียอดนิยมของเกาหลีเรื่อง "Sixth Sense" โซ-ฮย็อนเป็นอ็อลจังที่โด่งดังบนโซเชียลเน็ตเวิร์ก 
อี จี-อู และคิม ยู-ย็อน เป็นอดีตผู้เข้าแข่งขันในรายการ"มายทีนเนจเกิร์ล"ของเอ็มบีซี อี จี-อูเปิดตัวด้านการแสดงของเธอในละครเว็บ "I:LOVE:DM" และยังเป็นนักแสดงนำในทีเซอร์สำหรับ"มายทีนเนจเกิร์ล" อี จี-อูถูกคัดออกในรอบที่หก อันดับที่ 18 ในขณะที่คิม ยู-ย็อนถูกคัดออกในตอนสุดท้ายที่อันดับที่ 8 กง ยู-บินเป็นผู้แข่งขันในรายการทำอาหารเด็ก "I am Chef" ของ TV Chosun เธอได้เข้าสู่รอบ 3 คนสุดท้าย โคโตเนะ นีเอน และซินวี เป็นผู้เข้าแข่งขันในรายการ"เกิลส์แพลนเน็ต 999" ของเอ็มเน็ต โคโตเนะ และซินวี ถูกคัดออกในตอนที่ 11 โดยโคโตเนะอยู่อันดับที่ P24 และ J09 และซินวีอยู่อันดับ P22 และ C07 และนีเอนถูกคัดออกในตอนที่ 8 โดยอยู่อันดับที่ C15
2022: การเริ่มต้นและการเปิดตัวกลุ่มย่อยแรก.
วันที่ 18 กุมภาพันธ์ 2022 Modhaus ประกาศว่าพวกเขาจะเปิดตัว "เกิร์ลกรุปที่แฟนคลับมีส่วนร่วม" (fan-participating girl group) แห่งแรกของโลกและกลุ่มนี้จะเริ่มเปิดเผยในช่วงครึ่งแรกของปี กลุ่มนี้นำโดยซีอีโอเจเดน จ็อง ซึ่งทำงานร่วมกับบริษัทต่าง ๆ เช่น เจวายพีเอนเตอร์เทนเมนต์ อุลลิมเอนเตอร์เทนเมนต์ โซนีมิวสิกคอเรีย และบล็อกเบร์รีครีเอทีฟ
สมาชิกชุดแรกถูกเปิดเผยทุกสัปดาห์ระหว่างเดือนพฤษภาคมถึงกันยายน 2022 ได้แก่ ยุน ซอ-ย็อน, ช็อง ฮเย-ริน อี จี-อู คิม แช-ย็อน คิม ยู-ย็อน คิม ซู-มิน คิม นา-กย็อง และ กง ยู-บิน ตามลำดับ
วันที่ 12 กรกฎาคม มีการประกาศว่าทริปเปิลเอสจะร่วมมือกับ GS25 โดย GS25 จะจำหน่ายโฟโต้การ์ดของทริปเปิลเอสแบบออฟไลน์ และเปิดตัวชุดผลิตภัณฑ์การทำงานร่วมกันในช่วงครึ่งหลังของปี 2022 
วันที่ 8 สิงหาคม ทริปเปิลเอสได้เปิดตัวแอปทางการในชื่อ คอสโม (Cosmo) รวมถึงโฟโตการ์ดดิจิทัลชุดแรก ซึ่งเปลี่ยนเป็นโทเค็นเอ็นเอฟทีเพื่อลงคะแนนในกิจกรรมในอนาคตในแอป
วันที่ 16 กันยายน ได้มีการประกาศว่าทริปเปิลเอสจะเริ่มเตรียมกิจกรรมเปิดตัวกลุ่มย่อย 2 กลุ่ม ได้แก่ แอซิดแองเจิลฟอร์มเอเชีย และ +(KR)ystal Eyes แอซิดแองเจิลฟอร์มเอเชียมีกิจกรรมเปิดตัวครั้งแรกในเดือนตุลาคม แอซิดแองเจิลฟอร์มเอเชียเปิดตัวทางการในวันที่ 28 ตุลาคม ค.ศ. 2022 ด้วยอีพี "Access" การเปิดตัวครั้งนี้ประสบความสำเร็จในเชิงพาณิชย์และที่สำคัญเพลง "Generation" ได้รับการเสนอชื่อเข้าชิงในรายการ"เดอะโชว์"ของเอสบีเอสเอ็ม และ "Access" ยังติดอันดับ 1 ในชาร์ตอัลบั้มไอทูนส์ยูเอสเคป็อป
สมาชิกชุดที่สองได้รับการเปิดเผยในเดือนพฤศจิกายน (ตามลำดับ) ได้แก่ คาเอเดะ และซอ ดา-ฮย็อน ในเดือนพฤศจิกายน ทริปเปิลเอสประกาศว่าพวกเธอจะเปิดตัวกลุ่มย่อยที่มีสมาชิก 10 คนในช่วงต้นปี 2023 และแฟนคลับสามารถโหวตเลือกเพลงหลักได้จากเพลงทั้งหมด 8 เพลง
วันที่ 28 ธันวาคม ทริปเปิลเอสประกาศว่าจะเริ่มขยายสาขาไปญี่ปุ่นในเดือนมกราคม ค.ศ. 2023 สมาชิกชุดที่สามเริ่มเปิดเผยตั้งแต่เดือนมกราคม ค.ศ. 2023 (ตามลำดับ) ได้แก่ โคโตเนะ ควัก ย็อน-จี และนีเอน
2023: เปิดตัวด้วยสมาชิก 10 คน เปิดตัวยูนิตใหม่ และเวิลด์ทัวร์.
วันที่ 13 กุมภาพันธ์ 2023 สมาชิกที่เปิดเผยมาทั้งหมดยกเว้นโคโตเนะและย็อน-จี ได้ปล่อยอีพีเปิดตัวของทริปเปิลเอสในชื่อ "Assemble" พร้อมเพลงไตเติล "Rising"
วันที่ 17 มีนาคม มีการยืนยันว่า +คริสตัลอายส์ จะเปิดตัวเป็นกลุ่มย่อยที่สองในสัปดาห์แรกของเดือนพฤษภาคม
วันที่ 14 เมษายน พัก โซ-ฮย็อนได้รับการเปิดเผยว่าเป็นสมาชิกคนที่ 14 ของกลุ่ม วิดีโอประกาศเปิดเผยว่าโซฮย็อนจะโปรดิวซ์เพลงให้กับโครงการ +คริสตัลอายส์
วันที่ 4 พฤษภาคม +คริสตัลอายส์เปิดตัวทางการด้วยอีพี "Aesthetic" และเพลงไตเติล "Cherry Talk" อย่างไรก็ตามไม่มีมิวสิกวิดีโอปล่อยออกมา ในวันถัดไป Modhaus ได้ออกแถลงการณ์ที่ดิสคอร์ดว่ามี "บุคคลหรือบริษัทใดบริษัทหนึ่ง" กำลังขัดขวางไม่ให้ +คริสตัลอายส์แสดงในรายการเพลงใด ๆ นอกจากเอ็มเคานต์ดาวน์และมิวสิกวิดีโอเปิดตัวของพวกเธอถูกเลื่อนออกไป ต่อมาในวันนั้น มิวสิกวิดีโอเพลง "Cherry Talk" ได้รับการเผยแพร่
วันที่ 1 มิถุนายน มีการประกาศว่าแอซิดแองเจิลฟอร์มเอเชียและ +คริสตัลอายส์จะปล่อยอัลบั้มชื่อ "Cherry Gene" โดยเป็นกลุ่มย่อยรวมกันชื่อแอซิดอายส์ ซิงเกิลหลักมาพร้อมกับวิชวลไลเซอร์จะเผยแพร่ในวันที่ 6 มิถุนายน ส่วนอัลบั้มจริงจะวางจำหน่ายในเดือนกรกฎาคม
วันที่ 6 มิถุนายน แอซิดอายส์เปิดตัวด้วยซิงเกิลอัลบั้ม "Cherry Gene" พร้อมเพลงไตเติล "Cherry Gene"
วันที่ 28 กรกฎาคม มีการประกาศว่ายูนิต LOVElution จะเปิดตัวเร็ว ๆ นี้ และจะมีการทัวร์คอนเสิร์ตครั้งแรกของกลุ่มในชื่อ "tripleS 1st World Tour 'Authentic' LOVElution in US" ทัวร์จะเริ่มวันที่ 24 กันยายน 2023 ในแอตแลนตาและสิ้นสุดในวันที่ 14 ตุลาคม 2023 ในลอสแอนเจลิส
วันที่ 17 สิงหาคม กลุ่มย่อยที่สี่ Lovelution เปิดตัวอย่างเป็นทางการด้วยอีพี "Muhan" พร้อมกับซิงเกิล "Girls' Capitalism"
วันที่ 11 ตุลาคม กลุ่มย่อยที่ห้า Evolution เปิดตัวอย่างเป็นทางการด้วยอีพี "Mujuk" พร้อมกับซิงเกิล "Invincible"
วันที่ 25 ตุลาคม มีการประกาศเวิลด์ทัวร์ครั้งแรกรอบที่สองของกลุ่ม โดยกลุ่มย่อยที่ห้า Evolution มีชื่อว่า "TripleS 1st World Tour [Authentic] Evolution in Australia" เริ่มตั้งแต่วันที่ 20 ธันวาคม ในเมลเบิร์น และสิ้นสุดในวันที่ 23 ธันวาคม 2023 ในบริสเบน
วันที่ 12 ธันวาคม Aria กลุ่มย่อยที่หกของกลุ่มได้ถูกประกาศ กลุ่มย่อยนี้จะเน้นที่เพลงบัลลาดและก่อตั้งขึ้นโดยการโหวตของแฟนคลับ สมาชิก 4 คนที่ถูกเลือกจะได้เข้าร่วมกลุ่มกับซอ ดา-ฮย็อน นักร้องนำของกลุ่ม หลังจากนั้นได้รับการยืนยันว่า Heize ได้มีส่วนร่วมในการแต่งเนื้อเพลงของโครงการนี้ ซิงเกิลอัลบั้ม "Structure of Sadness" วางจำหน่ายเมื่อวันที่ 15 มหราคม 2024
วันที่ 19 ธันวาคม NXT กลุ่มย่อยที่เจ็ดของกลุ่มได้ถูกประกาศ และจะประกอบด้วยสมาชิกใหม่ 4 คน นับเป็นกลุ่มย่อยแรกของกลุ่มที่ก่อตั้งขึ้นโดยไม่มีการโหวตจากแฟนคลับ ต่อมาได้แนะนำสมาชิกของกลุ่มตั้งแต่วันที่ 21 ธันวาคม เป็นต้นไป ได้แก่ ลิน, ชูบิน, ช็อง ฮา-ย็อน, และพัก ชี-ออน วันที่ 23 ธันวาคม NXT เปิดตัวด้วยดิจิทัลซิงเกิล "Just Do It"
สมาชิก.
ดัดแปลงจากโปรไฟล์เนเวอร์
<templatestyles src="Col-begin/styles.css"/>
หมายเหตุ.
<templatestyles src="Reflist/styles.css" />